 Stand United inaendelea kujifua kwa mazoezi tayari kwa mchezo huo ambapo wanategemea kutumia uwanja wao wa nyumbani katika kusaka pointi tatu.Akizungumza na gazeti hili jana, Msemaji wa Stand United, Isaac Edward alisema kikosi hicho kinategemea kushinda, ingawa wanahisi kuwepo na ugumu.“Tuliwaona Mtibwa wakicheza Jumatano, walicheza vizuri isipokuwa haikuwa bahati yao, walipoteza, kwa hivyo mchezo wetu utakuwa ni mgumu hasa ikizingatia kuwa wapinzani wetu watakuwa na hasira na sisi,” alisema Edward.Stand United inashika nafasi ya 13 ikiwa na pointi 21 kwenye msimamo wa ligi ambapo hadi sasa imeshacheza michezo 19, imeshinda mitano, sare sita na kufungwa michezo minane.Edward alisema kuondoka na ushindi katika mchezo huo kutawaokoa katika hatari ya kushuka daraja. Mtibwa Sugar licha ya kupoteza kwa mabao 2-1 dhidi ya Kagera Sugar, wako nafasi ya nane wakiwa na pointi 23.